Paġna It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: Permezz tal-ittra ddatata d-9 ta' Diċembru 2019 riprodotta fil-lingwa awtentika fil-paġni li jsegwu dan is-sommarju, il-Kummissjoni nnotifikat lill-Ġermanja bid-deċiżjoni tagħha li tagħti bidu għall-proċedura stabbilita fl-Artikolu 108(2) tat-Trattat dwar il-Funzjonament tal-Unjoni Ewropea fir-rigward tal-miżuri msemmija hawn fuq. Il-Kummissjoni ddeċidiet li ma toġġezzjonax rigward ċertu miżura oħra, kif deskritt fl-ittra ta' wara dan is-sommarju. Il-partijiet interessati jistgħu jibagħtu l-kummenti tagħhom dwar il-miżuri li għalihom il-Kummissjoni qed tiftaħ il-proċedura fi żmien xahar mid-data tal-pubblikazzjoni ta' dan is-sommarju u tal-ittra li ġejja, lil: Dawn il-kummenti se jiġu kkomunikati lill-Ġermanja. Jista' jintalab bil-miktub li l-identità tal-parti interessata li tippreżenta l-kummenti tibqa' kunfidenzjali filwaqt li jingħataw ir-raġunijiet għal din it-talba. Permezz tal-ittra tal-20 ta' Ġunju 2017, il-Kummissjoni rċeviet żewġ ilmenti mressqa minn Fachverband Spielhallen e.V. ("FSH") u minn ilmentatur ieħor ("l-ilmentaturi") dwar l-allegata għajnuna mill-Istat mogħtija lil Westdeutsche Spielbanken GmbH & Co. KG ("WestSpiel") mil-Land ta' North Rhine-Westphalia ("NRW") permezz ta' tliet miżuri: (i) il-pagamenti ta' kumpens għat-telf annwali lil WestSpiel mill-azzjonist tagħha NRW.BANK sa mill-2009; (ii) l-għoti ta' konċessjoni lil WestSpiel biex topera l-ħames każinò f'Cologne; u (iii) l-injezzjoni ta' kapital ta' EUR 64,8 miljun f'WestSpiel fl-2015. Fl-2009-2013 u fl-2015, wara t-tassazzjoni tal-GGR skont il-Paragrafu 12 u l-Paragrafu 13 tal-iSpielbG NRW, WestSpiel iġġenerat telf ġenerali. B'kuntrast ma' dan, il-bejgħ ta' żewġ opri tal-arti fl-2014 minn WestSpiel irriżulta f'introjtu straordinarju li permezz tiegħu WestSpiel iġġenerat profitt globali ta' madwar EUR 86,4 miljun f'dik is-sena. Il-mekkaniżmu ta' skimming tal-profitt fil-Paragrafu 14 tal-iSpielbG NRW wassal biex fl-2014 isir il-ħlas ta' profitti, li kien jammonta għal madwar EUR 82 miljun, lil NRW. Ir-riżultat annwali li kien fadal (jiġifieri l-profitt li fadal fl-2014 u t-telf fis-snin l-oħra kollha bejn l-2009 u l-2015) ta' WestSpiel ġie kkreditat/iddebitat fil-kont kapitali tal-NRW.BANK. L-ilmentaturi jargumentaw li bejn l-2009 u l-2015, WestSpiel irċeviet pagamenti ta' kumpens għat-telf mingħand NRW.BANK (il-proprjetà ta' NRW biss) li jammontaw għal madwar EUR 63,6 miljun, u dan jinvolvi għajnuna mill-Istat inkompatibbli. Il-Ġermanja, mill-banda l-oħra, targumenta li r-riżultati annwali negattivi ta' WestSpiel huma prinċipalment attribwibbli għall-piż tat-taxxa straordinarjament għolja apparagun tal-operaturi tas-suq privat u tiddikjara li t-telf inkwistjoni ma ġiex ikkumpensat permezz ta' xi pagament minn NRW.BANK, iżda tpaċew permezz tal-kapital azzjonarju ta' WestSpiel f'konformità mad-dispożizzjonijiet tad-dritt soċjetarju. L-ilmentaturi jallegaw ukoll li NRW tat lil WestSpiel konċessjoni diretta biex topera l-ħames każinò f'Cologne mingħajr l-ebda proċedura ta' sejħa għall-offerti u mhux f'konformità mal-Prinċipju tal-Investitur f'Ekonomija tas-Suq. L-ilmentaturi jsostnu li d-deċiżjoni li jiftħu l-ħames każinò f'Cologne diġà kienet ttieħdet mill-NRW fl-2013 u li WestSpiel diġà kienet rċeviet il-konċessjoni meħtieġa biex topera l-ħames każinò. F'dan ir-rigward, il-Ġermanja ssostni li attwalment WestSpiel ma ngħatatx il-liċenzja individwali meħtieġa (il-konċessjoni) biex topera l-ħames każinò f'Cologne u li mhuwiex ċar meta se tinħareġ din il-liċenzja individwali (il-konċessjoni) u jekk il-każinò hux se jopera f'Cologne u meta. Fi kwalunkwe każ, il-konċessjoni bħal dik ippjanata għall-ħames każinò f'Cologne ma tagħtix vantaġġ ekonomiku. Fir-rigward tal-injezzjoni ta' kapital ta' EUR 64,8 miljun fl-2015, l-ilmentaturi indikaw li dan l-ammont kien injezzjoni mill-ġdid parzjali ta' EUR 82 miljun imħallsa lil NRW fl-2014 bħala riżultat tal-mekkaniżmu ta' skimming tal-profitt skont il-Paragrafu 14 tal-iSpielbG NRW. Skont huma, l-NRW u l-NRW.BANK kkonkludew ftehim fiduċjarju li permezz tiegħu l-NRW.BANK sar il-fiduċjarju ta' parteċipazzjoni taċita (f'WestSpiel) li saret mill-NRW. Din il-parteċipazzjoni taċita li tammonta għal EUR 64,8 miljun żdiedet mal-parteċipazzjoni limitata ta' WestSpiel li saret minn NRW.BANK. L-ilmentaturi jsostnu li l-injezzjoni mill-ġdid ta' EUR 64,8 miljun tat lil WestSpiel kapital ġdid li investitur tas-suq privat ma kienx jagħmel, u għaldaqstant taha vantaġġ mhux dovut. Il-Ġermanja hija tal-fehma li l-ħlas lura (parzjali) tal-fondi ma jistax jitqies b'mod iżolat mill-bejgħ ta' żewġ opri tal-arti u mill-iskimming tal-profitti preċedenti. Il-Ġermanja targumenta li sabiex jiġi żgurat il-futur tal-WestSpiel, fl-2013/2014 ġie żviluppat kunċett ġenerali biex jiġu żgurati kemm il-likwidità kif ukoll l-adegwatezza tal-kapital sa tmiem il-konċessjoni attwali fl-2022, li kienet tinkludi fost l-oħrajn ir-rekwiżit kapitali ta' EUR 64,8 miljun li kellu jinkiseb permezz tal-bejgħ ta' opri tal-arti u tal-iskimming sussegwenti tal-profitti skont il-Paragrafu 14 tal-iSpielbG NRW. Barra minn hekk, il-Ġermanja tqis ukoll li l-kapital injettat sar disponibbli għal WestSpiel taħt kundizzjonijiet li jkunu aċċettabbli għal investitur privat li jaġixxi f'kundizzjonijiet normali tas-suq f'ċirkostanzi simili. Fir-rigward tal-kriterju ta' selettività tal-Artikolu 107(1) tat-TFUE jidher li t-tliet miżuri li qed jiġu vvalutati huma selettivi ġaladarba l-uniku benefiċjarju tkun WestSpiel. Il-Kummissjoni tqis ukoll li l-miżuri jissodisfaw il-kriterji ta' distorsjoni tal-kompetizzjoni u l-effett fuq il-kummerċ fl-UE, ġaladarba WestSpiel tidher li qiegħda f'kompetizzjoni ma' swali tal-logħob tal-azzard ta' operaturi privati, b'mod partikolari fir-rigward tal-attivitajiet tal-logħob tal-azzard fuq magni, u possibbilment anke ma' każinos onlajn u operaturi tal-logħob tal-azzard onlajn. Fir-rigward tal-allegati pagamenti ta' kumpens għat-telf, ibbażati fuq l-investigazzjoni preliminari tagħha, il-Kummissjoni f'dan l-istadju hija tal-fehma li t-telf ta' WestSpiel huwa ddebitat fuq il-kont kapitali ta' NRW.BANK. Peress li din il-proċedura ta' debitu tidher li tittrasferixxi fondi minn kont ta' NRW.BANK lil WestSpiel, intiża sabiex jiġi kkumpensat it-telf annwali, il-Kummissjoni f'dan l-istadju tqis li l-miżura tinvolvi vantaġġ skont it-tifsira tal-Artikolu 107(1) tat-TFUE. F'dan l-isfond, il-Kummissjoni tqis li l-istruttura legali u l-istruttura korporattiva tal-WestSpiel, kif ukoll l-istrumenti legali differenti li bihom l-azzjonisti tagħha pprovdew ekwità jridu jiġu ċċarati aktar. Barra minn hekk, il-Kummissjoni tqis ukoll li għandu jkompli jiġi investigat jekk tali trasferimenti (possibbli) kinux jinvolvu riżorsi tal-Istat u humiex imputabbli għall-Istat Ġermaniż. Fir-rigward tal-NRW, f'dan l-istadju l-Kummissjoni hija tal-fehma li l-azzjoni tagħha hija imputabbli għall-Istat u tinvolvi riżorsi tal-Istat. Fir-rigward ta' NRW.BANK, il-Kummissjoni tinnota li huwa l-bank promozzjonali ta' NRW, li l-missjoni tiegħu hija li jappoġġa lis-sid tiegħu – il-Land tal-NRW – biex jitlestew il-kompiti tal-politika strutturali u ekonomika tiegħu u li l-Land tal-NRW huwa l-garanti ta' NRW.BANK, li huwa responsabbli għall-obbligi tiegħu. Barra minn hekk, il-korpi ta' tmexxija ta' NRW.BANK huma komposti fil-biċċa l-kbira minn persuni li għandhom kariga pubblika. Fuq din il-bażi, f'dan l-istadju, il-Kummissjoni tqis li l-azzjonijiet tal-NRW.BANK ikunu imputabbli għall-Istat u jinvolvu t-trasferiment ta' riżorsi tal-Istat. Rigward il-konċessjoni allegata għall-ħames każinò, abbażi tal-informazzjoni pprovduta mill-awtoritajiet Ġermaniżi, jirriżulta li – kontra għal dak li jallegaw l-ilmentaturi – WestSpiel għadha ma rċevietx il-liċenzja individwali meħtieġa (il-konċessjoni) biex topera l-ħames każinò u li ma ttieħdet l-ebda deċiżjoni finali dwar jekk il-ħames każinò fl-aħħar mill-aħħar hux se jopera f'Cologne. Barra minn hekk, il-liċenzja qafas ta' WestSpiel ma tiddefinixxix it-termini finanzjarji u l-kundizzjonijiet ekonomiċi li bihom WestSpiel se topera l-ħames każinò fl-NRW, iżda sempliċement tindika li l-każinos li huma operati minn WestSpiel huma soġġetti għad-dispożizzjonijiet tal-iSpielbG NRW. Fuq din il-bażi, il-Kummissjoni hija tal-fehma li WestSpiel ma rċevietx xi vantaġġ mhux dovut minn din il-miżura. Għaldaqstant, il-Kummissjoni tikkonkludi li din il-miżura ma tinvolvix għajnuna mill-Istat skont it-tifsira tal-Artikolu 107(1) tat-TFUE. Fir-rigward tal-allegata injezzjoni ta' kapital fl-2015, il-Kummissjoni hija tal-fehma li din kienet tinvolvi riżorsi tal-Istat u hija imputabbli għall-Istat, filwaqt li jitqiesu l-kunsiderazzjonijiet dwar l-allegati pagamenti ta' kumpens għat-telf. Fir-rigward tal-preżenza ta' vantaġġ, il-Kummissjoni ma tikkondividix il-fehma tal-Ġermanja li dan jikkostitwixxi sempliċiment injezzjoni parzjali mill-ġdid tal-profitt skimmjat mingħand WestSpiel. Abbażi tal-informazzjoni attwalment disponibbli u dment li ma jaslilhiex xi kumment dwar il-kwistjoni, il-Kummissjoni hija tal-fehma li f'dan l-istadju, il-mekkaniżmu ta' skimming tal-profitt skont il-Paragrafu 14 tal-iSpielbG NRW, li daħal fis-seħħ fl-2008, ikun parti integrali mir-reġim fiskali u regolatorju speċifiku ta' SpielbG NRW. Barra minn hekk, il-Kummissjoni ma tqisx li l-mekkaniżmu ta' skimming tal-profitt skont il-Paragrafu 14 tal-iSpielbG NRW huwa sempliċiment distribuzzjoni awtomatika tal-profitt lill-azzjonisti ta' WestSpiel, kif iddikjarat il-Ġermanja. Peress li l-allegati pagamenti ta' kumpens għat-telf u l-allegata injezzjoni ta' kapital fl-2015 jidhru li jikkostitwixxu għajnuna mill-Istat, il-Kummissjoni eżaminat jekk dawn il-miżuri ta' għajnuna jistgħux jitqiesu kompatibbli mas-suq intern abbażi ta' xi waħda mill-eċċezzjonijiet previsti fl-Artikolu 107(2) u 107 (3) tat-TFUE. F'dan l-istadju, il-Kummissjoni ma għandha l-ebda indikazzjoni li dan jista' jkun il-każ, filwaqt li għandu jitqies ukoll li l-Ġermanja ma ressqet l-ebda raġunament dwar il-kompatibiltà. Fir-rigward tal-argumenti tal-ilmentaturi b'rabta man-nuqqas ta' kompatibiltà tal-miżuri skont ir-regoli dwar l-għajnuna mill-Istat applikabbli għall-għajnuna ta' salvataġġ u għar-ristrutturar (abbażi tal-Artikolu 107(3)(c) tat-TFUE), il-Kummissjoni ma għandhiex l-informazzjoni meħtieġa għad-dispożizzjoni tagħha biex tiddeċiedi jekk WestSpiel tikkwalifikax bħala impriża f'diffikultà u jekk kienx se jkun hemm konformità mar-rekwiżiti tal-Linji Gwida tal-Kummissjoni dwar l-għajnuna mill-Istat għas-salvataġġ u r-ristrutturar ta' impriżi mhux finanzjarji f'diffikultà.
Extracted from C_059_2020.html